বিনায়ক লোহানী

বিনায়ক লোহানী (জন্ম:- ১২ এপ্রিল ১৯৭৮) হলেন একজন ভারতীয় সমাজকর্মী, যিনি  ভারতের পশ্চিমবঙ্গে অবস্থিত একটি মানবিক প্রতিষ্ঠান, পরিবার-এর প্রতিষ্ঠাতা। সংস্থাটি বর্তমানে পশ্চিমবঙ্গ ও মধ্যপ্রদেশ রাজ্যে নানা সমাজসেবামূলক কাজে নিয়োজিত।  শ্রী রামকৃষ্ণ ও  স্বামী বিবেকানন্দের আধ্যাত্মিক ও মানবতাবাদী আদর্শে অনুপ্রাণিত হয়ে স্বামী বিবেকানন্দের শিক্ষা- 'মানুষের মাঝে ঐশ্বরিকতা' সেবায় তাঁর সমগ্র জীবন উৎসর্গ করার সিদ্ধান্ত নেন বিনায়ক লোহানী। ২০২৫ খ্রিস্টাব্দের জানুয়ারিতে, ভারত সরকার তাকে ভারতের চতুর্থ সর্বোচ্চ বেসামরিক পুরস্কার পদ্মশ্রীতে ভূষিত করে । 

 প্রাথমিক জীবন এবং শিক্ষা 
বিনায়ক লোহানীর জন্ম ১৯৭৮ খ্রিস্টাব্দের ১২ এপ্রিল মধ্যপ্রদেশের ভূপালে এবং তিনি সেখানেই পড়াশোনা করেছেন। তাঁর পারিবারের আদি নিবাস ছিল অধুনা উত্তরাখণ্ডের কুমায়ুন অঞ্চলের আলমোড়া জেলায়। মধ্যপ্রদেশ ক্যাডারের আইএএস আধিকারিকের পুত্র বিনায়ক ভূপালে বিদ্যালয়ের পাঠ শেষ করার পর মাইনিং ইঞ্জিনিয়ারিং পড়তে আইআইটি খড়গপুরে ভর্তি হন। ২০০০ খ্রিস্টাব্দে ইঞ্জিনিয়ারিং-এ  বি,টেক পাশের পর এক বছর  ইনফোসিসে কাজ করেন। ২০০১ খ্রিস্টাব্দে, তিনি এমবিএ করার জন্য  আইআইএম কলকাতায় যোগ দেন  এবং ২০০৩ খ্রিস্টাব্দে এমবিএ পাশ করেন। 

মধ্যবিত্ত পরিবারের একজন ভালো ছাত্র বিনায়ক কর্পোরেট ক্যারিয়ারে আগ্রহী ছিলেন না বরং বরাবরই সামাজিক ক্ষেত্রে কিছু কাজ করতে চেয়েছেন। তিনি প্রায়শই সমাজ পরিবর্তনের প্রতিনিধি এবং ত্যাগ, সেবা ভক্তির অনুভূতি দ্বারা অনুপ্রাণিত হন, বিশেষকরে স্বামী বিবেকানন্দের। রামকৃষ্ণ মিশন থেকেই দীক্ষা নেন। তার উপর স্বাধীনতা আন্দোলনের উত্তরাধিকার হিসাবে মাদার টেরেসার প্রবল প্রভাবে তার সমাজসেবার চিন্তাভাবনা প্রথমদিকে কলকাতা-কেন্দ্রিক হয়। 

 কর্মজীবন 
আইআইএম কলকাতা, হতে এমবিএ পাশের পর বিনায়ক প্লেসমেন্টের অপেক্ষা না করে শুরু করেন নিজের সংস্থা পরিবার। ২০০৩ খ্রিস্টাব্দে শেষের দিকে সামান্য কিছু অর্থ সম্বল করে মাত্র তিন জন শিশুকে নিয়ে এক ছোট ভাড়া বাড়িতে দরিদ্র ও নিঃস্ব শিশুদের জন্য পরিবার শুরু করেন।।  ২০০৪ খ্রিস্টাব্দের শেষের দিকে, সংস্থার নিজস্ব জমি কিনে মহানগর কলকাতার দক্ষিণ শহরতলী এলাকায় তৈরি করেন পরিবারের প্রথম ক্যাম্পাস- পরিবার আশ্রম। ২০১১ খ্রিস্টাব্দে তৈরি হয় মেয়েদের এবং ছেলেদের জন্য পৃথক ক্যাম্পাস। মাত্র তিন জন শিশুকে নিয়ে তৈরি করা পরিবার-এর দরিদ্র আবাসিক (মেয়ে ও ছেলে) শিশু সংখ্যা ২০২৩ খ্রিস্টাব্দের ডিসেম্বরে দাঁড়ায় ১৯০০ জনে, যা পশ্চিমবঙ্গের দরিদ্র স্তরের শিশুদের জন্য বৃহত্তম এবং উচ্চমানের আবাসস্থল।  কলকাতার সন্নিহিত অঞ্চলে পরিবার-এর ছেলেদের জন্য আবাসিক প্রতিষ্ঠানটি "পরিবার বিবেকানন্দ সেবাশ্রম" এবং মেয়েদের জন্য "পরিবার সারদা তীর্থ"। শিক্ষা প্রতিষ্ঠান "পরিবার অমর ভারত বিদ্যপীঠ" পশ্চিমবঙ্গ মধ্য শিক্ষা পর্ষদ কর্তৃক অনুমোদিত। 

পশ্চিমবঙ্গের পাশাপাশি ২০১৬ -১৭ খ্রিস্টাব্দে, পরিবার মধ্যপ্রদেশেও কাজ শুরু করে। বিনায়ক লোহানী স্বামী বিবেকানন্দের আধ্যাত্মিক ও মানবতাবাদী আদর্শের অনুপ্রাণিত হয়েছিলেন। মধ্যপ্রদেশের মধ্যপ্রদেশের দেওয়াস , সেহোরে, মন্দলা,  শেওপুর, ছিন্দওয়ারা, খান্দওয়া, বিদিশা,  দিন্দোরিসহ ১৮টি জেলায় নির্বাচিত দরিদ্র উপজাতি ও গ্রামীণ এলাকায় শিশুদের জন্য ২৪৮ দিনের বোডিং, নাম দেন 'শ্রী রামকৃষ্ণ বিবেকানন্দ সেবা কুটির' যার মাধ্যমে চল্লিশ হাজারের বেশি শিশুদের পুষ্টিকর খাবার ও শিক্ষার ব্যবস্থা করেছে। কেন্দ্র চালু করেছে।  মধ্যপ্রদেশের দেওয়াস , সেহোরে এবং মন্দলা জেলায় 'পরিবার' দুটি আবাসিক স্কুল এবং দুটি হোস্টেল পরিচালনা করে । রাজ্যের বিভিন্ন উপজাতি অধ্যুষিত ভৌগোলিক অঞ্চল থেকে ১১০০ জনেরও বেশি ছেলে-মেয়ে এই ক্যাম্পাসগুলিতে বসবাস করে।  এগুলি ছাড়াও, পরিবার মধ্যপ্রদেশের তেইশটি জেলায় সপ্তাহে সাতদিন দিবারাত্র বিনামূল্যে সেবাদানে ৯৩ টি অ্যাম্বুলেন্সের ব্যবস্থা করেছে।  এবং আটটি জেলায় ৯৮২টি গ্রাম  জুড়ে একুশটি ভ্রাম্যমাণ চিকিৎসা পরিষেবা প্রদানে ক্লিনিক পরিচালনা করে, যার দ্বারা ২০২৪ খ্রিস্টাব্দের ডিসেম্বর পর্যন্ত পনের লক্ষেরও বেশি রোগীকে সেবা দেওয়া সম্ভব হয়েছে। তার দৃষ্টি পুনরুদ্ধার কর্মসূচির অধীনে, পরিবার বিভিন্ন চক্ষু হাসপাতালের সহযোগিতায় ৪২ মাসে ৫৭০০টিরও বেশি চক্ষু চিকিৎসা শিবিরের আয়োজন করেছে যার মাধ্যমে ৬.৪৮ লক্ষেরও বেশি রোগীকে সেবা দেওয়া সম্ভব হয়েছে এবং বাহাত্তর হাজার রোগীর বিনামূল্যে চোখের অস্ত্রোপচার করা হয়েছে। 

 পুরষ্কার এবং সম্মাননা 

 ২০২৫ খ্রিস্টাব্দে সমাজকল্যাণমূলক কাজের জন্য  ভারত সরকারের চতুর্থ সর্বোচ্চ বেসামরিক পুরস্কার পদ্মশ্রী 

 ২০১১ খ্রিস্টাব্দে ভারতের রাষ্ট্রপতির 'শিশু কল্যাণে জাতীয় পুরস্কার' লাভ করেন। 

 ২০১১ খ্রিস্টাব্দে রাষ্ট্রপতি ডঃ এ পি জে আব্দুল কালাম বিনায়ক লোহানিকে সাফল্য অর্জনকারী তরুণের শীর্ষস্থানীয় 'সংস্কৃতি পুরস্কার' প্রদান করেন । 

 ২০২২ খ্রিস্টাব্দে মধ্যপ্রদেশ সরকারে স্বাস্থ্য ও পুষ্টি বিভাগে প্রথম 'মধ্যপ্রদেশ গৌরব সম্মান' লাভ করেন। 

 ২০১২ খ্রিস্টাব্দে সিএনএন-আইবিএন -এর 'ইয়ং ইন্ডিয়ান লিডার অফ দ্য ইয়ার অ্যাওয়ার্ড' এ পুরস্কৃত হন। 

  আইআইএম কলকাতার বিশিষ্ট প্রাক্তন ছাত্র পুরস্কার (৮০০০ প্রাক্তনীদের মধ্যে ৯ জন প্রাপকের মধ্যে অন্যতম)। 

 ২০১৪ খ্রিস্টাব্দে আইআইটি খড়গপুর 'বিশিষ্ট প্রাক্তন ছাত্র পুরস্কার' (পুরষ্কারের ইতিহাসে সর্বকনিষ্ঠ প্রাপক) প্রদান করে।

 ২০২৪ খ্রিস্টাব্দে কলকাতার রামকৃষ্ণ মিশন ইনস্টিটিউট অফ কালচার মানবতার সেবায় অবদানের জন্য স্বামী রঙ্গনাথানন্দ মেমোরিয়াল হিউম্যানিটেরিয়ান অ্যাওয়ার্ড-২০১৪ প্রদান করে । 

 ২০১৫ খ্রিস্টাব্দে উত্তরাখণ্ডের মুখ্যমন্ত্রী স্বামী রাম মানবিক পুরস্কার প্রদান করেন।

 ২০১৫ খ্রিস্টাব্দে  পশ্চিমবঙ্গের রাজ্যপাল বিবেকানন্দ সেবা সম্মান প্রদান করেন।

 ২০১৫ খ্রিস্টাব্দে  উত্তর প্রদেশের রাজ্যপাল তাকে ভাওরাও দেওরস সেবা সম্মান প্রদান করেন।

 ২০১৪ খ্রিস্টাব্দে কলকাতার টেলিগ্রাফ এডুকেশন ফাউন্ডেশন  টেলিগ্রাফ 'বিশেষ সম্মাননা''' প্রদান করে।

তথ্যসূত্র 

সামাজিক কাজে পদ্মশ্রী প্রাপক
১৯৭৮-এ জন্ম
কলকাতার ব্যবসায়ী
আইআইটি খড়গপুরের প্রাক্তন শিক্ষার্থী
ইন্ডিয়ান ইনস্টিটিউট অফ ম্যানেজমেন্ট ক্যালকাটার প্রাক্তন শিক্ষার্থী
জীবিত ব্যক্তি